https://image.nostr.build/7a47b43b572be149484af1597b2c1feb5a94f5ca15bfe971dad27a1748c42077.jpg
ผมทราบดีว่าโครงการ ponzi wallet นั้นมีทั้งคนเห็นด้วยและไม่เห็นด้วย คนที่เห็นแก่เวลาสูงก็จะเอาลูกเดียว อนาคตจะกระทบอย่างไรก็ช่าง เราในฐานะรัฐบาลของนักการเมืองจึงรับฟังทุกความเห็นและสนใจแค่ความเห็นที่ชื่นชอบเพื่อเฟ้นหาความชอบธรรมมาอ้างดูดี และเราจะไม่ปรับ เพราะจะปรับได้อย่างไรในเมื่อที่พูดไปยังไม่รู้จะทำจริงยังไง เราจึงเลือกข้อแนะนำที่เราชอบมาจับแพะชนแกะมั่วซั่วไปเรื่อยเพื่อให้ตรงใจพรรคพวกกันเอง ประชาชนอย่ามาทำรู้เยอะ

ผมอยากให้เราลองนึกภาพไปด้วยกันว่า ในวันที่ 1 ก.พ. นี้มีเงินที่เสกหรือกู้มาใส่ในระบบ 560,000.- ล้านบาท ถ้าท่านเป็นภาคอุตสาหกรรม ท่านจะกักตุนสินค้าและวัตถุดิบเพื่อรองรับเม็ดเงินสร้างง่ายไหม และไปกว้านซื้อวัตถุดิบจนราคาพุ่งสูงจนรายย่อยเอื้อมไม่ถึง เพื่อที่จะผลิตสินค้ามาเตรียมแย่งชิ้นเค้กกันอยู่ไม่กี่รายที่ต้นน้ำหรือไม่ และท่านไม่ต้องห่วงจะมีคนกลางสาระแนที่เป็นคนใหญ่คนโตและพรรคพวกกันช่วยเข้ามาแทรกเก็บค่าธรรมเนียมในทุกขั้นตอนของห่วงโซ่อุปทานเพื่อผลักราคาให้สูงขึ้นไปอีก

จะมีการจ้างคนแบบฉาบฉวยระยะสั้น ค่าแรงต่ำที่แปปเดียวก็เลิกจ้างไหม แล้วเงินจะเข้ามาอยู่ในกระเป๋าของพี่น้องประชาชนเท่าไหร่ ซึ่งใช้ไม่ถึงเดือนก็หมด เงินที่ท่านได้ 10,000 เร็วๆ นี้ แลกกับเงินทั้งหมดที่ท่านมีอยู่และจะหาได้ในอนาคตจะด้อยค่าลงถาวร

เราตั้งใจให้เงินถูกเอาไปใช้ในพื้นที่ตามบัตรประชาชนของท่าน แม้ว่ารัศมีโดยรอบที่ใช้ได้จะมีแค่ทุ่งนาป่าเขา รวมถึงร้านชำยายศรีอยู่ร้านเดียวก็ตาม แต่ยายศรีก็รับเงินดิจิทัลไม่ได้ เพราะไม่ได้จด VAT และท่านจะลงทุนสร้างอาชีพโดยการสั่งรถเข็น หม้อไห กระทะในลาซาด้าไม่ได้นะ ระยะมันเกิน แต่เราเข้าใจหัวอกของท่าน เราจึงเตรียมการแก้ปัญหานี้ไว้แล้ว

เพื่อช่วยพัฒนาชุมชนที่ท่านอยู่ ไม่ใช่เมืองใหญ่เพียงอย่างเดียว หากถิ่นอาศัยท่านทุระกันดาร ท่านไม่ต้องห่วงเรื่องว่าจะไปใช้จ่ายที่ไหน ส.ส.ของเราและพรรคพวกที่เป็นนายทุนจะรีบไปตั้งร้านค้าเพื่อขายโก่งราคาโดยไว รวมถึงตั้งร้านรับแลกเงินดิจิทัลเป็นเงินสดราคาโปรโมชั่นลด 30-50% สำหรับเอาใจท่านที่ร้อนเงิน ด่วน! รีบแลกวันนี้ไม่งั้นจะกดราคาไปเรื่อยๆ

หากท่านเห็นตรงกันกับผม และชอบโครงการนี้อยู่ ท่านอย่ายอมให้คนรู้มากและพูดความจริงอย่างมีเหตุผลสุดๆ มายับยั้งโครงการนี้ และขอให้ส่งเสียงบอกกับพวกเราบ้างว่า ท่านจะมีความสุขได้สักกี่น้ำ และดีใจที่รัฐบาลนี้ทำให้ท่านโดนปล้นเงินในกระเป๋าไม่รู้ตัว (ซึ่งจริงๆ ก็ทุกรัฐบาลนั่นแหละ)

เราเองก็อยากได้กำลังใจจากทุกคน เพราะพวกเราลงทุนไปมากและความนิยมเราพังทลายย่อยยับจากการฉวยผลประโยชน์ระยะสั้น และนี่คือโอกาสอัรดีที่เราจะกอบกู้ศรัธทาคืนโดยไม่ใช้เงินตัวเอง แม้ว่ามันจะสร้างผลกระทบระยะยาวใดๆ ก็ตาม อีก 4 ปีพวกเราก็ไปแล้วนี่ ดังนั้นเราจึงตั้งใจมาทำงานให้พี่น้องประชาชนจริงๆ ครับ และนี่แค่น้ำจิ้ม เตรียมตัวเตรียมใจร่ำรวยไว้ให้ดีนะครับประชาชนที่รัก"
   - สมนึก ทวีหนี้สิน นายกรัฐมนตรีแห่งการซักผ้าไทย

ได้รับแรงบันดาลใจจากเรื่องจริงของ...
https://image.nostr.build/1b063aca6fc0c7bc0a634ec8440cdfa55d2592e44bd47ed4f7c7247584eeaa9d.jpg

#Siamstr #ThailandZapathon #Thainostrich


From: nostr:npub1p2c9e3c9r7y3cjwhv4f4g6s574r2xkvnvrkhp3lg3vudxl3mpu6s520r2c


หน้าคุ้นๆนะครับ


กดขำ "ทวีหนี้สิน" 🤣🤣🤣🤣🤣🤣


"ถ้าคนไทยเอา560000ล้าน ไปแลกชิปที่ปอยเปต แทงสล็อต บาคาร่า เงินก็จะทวีคูณเป็น560000000ล้าน เพิ่มGDP1000% ถ้าหลักการคำนวณเศรษฐซาสผมคิดถูก" T.tukjedsadatik
#สนับสนุน
#ปั๊มGDP


From: nostr:npub1akxlul76ad325qwr8en4ccpaeg0yvnatw7qft7xelq5pw0s7h95qpzf8sy


เยี่ยม หลักการเดิมของรัฐบาลนั่นแหละ เพียงแต่คนละการละเล่น มันเอาอนาคตประเทศชาติมาเกิมพันสูงไม่ต่างกัน


ตัวละครใหม่ครับ ลับสุดๆ ไม่น่ามีใครเดาถูก


โอ๊ย! ดื่มน้ำอยู่แทบสำลัก😮💨


ให้satsแก่ สมนึก ทวีหนี้สิน😂😂😂


ไม่ต้องห่วงครับท่าน ตอนนี้ทาง Fed of Siam เรากำลังคัดค้านนโยบายนี้อย่างเต็มที่เพราะ " ไม่มีใครเสกเงินได้ ไม่มีเงินที่งอกออกมาจากต้นไม้ ไม่มีเงินที่ลอยมาจากฟ้า ไม่ว่าจะแอบซ่อนมาในรูปแบบใดก็ตาม สุดท้ายแล้วเราก็เสกเองเสมอ " ส่วนตัวเชื่อในตัว Fed of Siam ครับ


คนจนมีสิทธิ์ไหมคะ


Goodday เรียบร้อย


ซักผ้าเสร็จแล้วรึ


ลุงนึกแกยังไม่ใช้เครื่องซักผ้าอีกหรอครับ … ซักไปด้วยเล่น Nostr ไปด้วยได้ 😏


คิดรึว่าจะมีงบซักเครื่อง โดนเมียยึดหมด ต้องซักมือ อยู่แล้ว ตอนพิมนี่แอบอู้ตอนซักผ้ามา


From: nostr:npub1jalt2rsvr9nhd7e84yp8pmzytxmcptp8u20tp5wnx4dcr8xf8resze0yfp


ผมยึดหลัก ขยี้ด้วยมือ เม้นต์ด้วยนิ้วตีนครับ


เอา1หมื่นไปที แลกภาษีนะจ๊ะ เงินเฟ้อด้วยนะคะ